Rīgas valstspilsētas pašvaldības Ārtelpas un mobilitātes departamenta 
atklātā konkursa 
“Degradētās teritorijas sakopšana pretī Ceraukstes ielai 21, Rīgā”
(Identifikācijas Nr. AMD 2026/65)

APSPRIEDES ZIŅOJUMS
1. Paziņojums par apspriedi Iepirkumu uzraudzības biroja Publikāciju vadības sistēmā publicēts: 31.07.2026.

2. Termiņš, līdz kuram var sniegt priekšlikumus, jautājumus un komentārus: 17.08.2026. plkst.17:00
3. Apspriedes dalībnieki: 1 apspriedes dalībnieks.
4. Saņemtie priekšlikumi, jautājumi un komentāri: Apspriedes laikā saņemts viens priekšlikums attiecībā uz dabas aizsardzības prasību noteikšanu iepirkuma priekšmetā paredzēto darbu izpildes laikā. Apspriedes dalībnieks, izvērtējot iepirkuma priekšmetā ietverto zemes vienību atrašanās vietu vērsa Pasūtītāja uzmanību uz teritorijā un tās tiešā tuvumā konstatētām aizsargājamām dabas vērtībām, tai skaitā īpaši aizsargājamu sugu atradnēm un īpaši aizsargājamām dabas teritorijām, kā arī ierosināja paredzēt prasību par sertificēta dabas eksperta pieejamību vai tā piesaisti pirms darbu uzsākšanas un darbu izpildes laikā.
5. Secinājumi un vērtējums: Pasūtītājs ir izvērtējis apspriedes laikā saņemto priekšlikumu un tajā norādīto iespējamo risku saistībā ar aizsargājamu dabas vērtību aizsardzību. Ņemot vērā priekšlikumā norādītos apstākļus, Pasūtītājs papildina Tehnisko specifikāciju ar prasību, ka Izpildītājam pirms darbu uzsākšanas jānodrošina normatīvajos aktos noteikto dabas aizsardzības prasību ievērošana un, ja saskaņā ar normatīvajiem aktiem vai kompetentās institūcijas norādījumiem nepieciešams sugu un biotopu aizsardzības jomas sertificēta eksperta atzinums, jānodrošina attiecīgās jomas eksperta piesaiste. Līdz ar to apspriedes laikā saņemtais priekšlikums tiek ņemts vērā, papildinot iepirkuma dokumentāciju ar minēto prasību.

Iepirkuma komisijas priekšsēdētājs				                                  V. Admidiņš
18.08.2026.

